**Ministru kabineta noteikumu projekta "Lēmuma par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz noteikt lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas veidus un kārtību. Noteikumu projekta mērķis ir lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, efektīva paziņošana, vienlaikus nodrošinot personas tiesību aizsardzību.Noteikumi stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvās atbildības likuma 162.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Administratīvās atbildības likuma 162.panta trešajā daļā ietverts deleģējums Ministru kabinetam noteikt lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas veidus un kārtību. Ar 2020.gada 1.jūliju spēku zaudēs Ministru kabineta 2016.gada 21.jūnija noteikumi Nr.402 “Kārtība, kādā noformē administratīvā pārkāpuma protokolu–lēmumu par transportlīdzekļu apstāšanās un stāvēšanas noteikumu pārkāpumu”. Ņemot vērā minēto, Satiksmes ministrija sagatavoja Ministru kabineta noteikumu projektu “Lēmuma par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas noteikumi” (turpmāk - Noteikumu projekts).Noteikumu projekta mērķis ir lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, efektīva paziņošana, vienlaikus nodrošinot personas tiesību aizsardzību. Noteikumu projektā ietvertā kārtība nodrošinās ātru, t.i. tūlītēju, ērtu lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanu, sasniedzot administratīvā soda mērķi, tostarp, lai sodītu par izdarīto pārkāpumu, kā arī atturētu administratīvo pārkāpumu izdarījušo personu un citas personas no turpmākas administratīvo pārkāpumu izdarīšanas. Noteikumu projektā noteiktā kārtība sekmēs sabiedrisko kārtību, kā arī, ievērojot personas pamattiesības, nodrošinās efektīvu administratīvā pārkāpuma procesu, cita starpā nodrošinot lēmuma paziņošanu ar mazākiem laika, finanšu un personāla resursiem. Šāda lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas kārtība – ar paziņojumu, kas piestiprināts pie transportlīdzekļa redzamā vietā – ir plaši izplatīta prakse Eiropā, tostarp labi aprobēta prakse arī Latvijā kopš 2001.gada. Attiecīgi tiesiskais regulējums, ko paredz Noteikumu projekts, joprojām ir efektīvs, piemērots un nepieciešams, jo nodrošina efektīvu Administratīvās atbildības likuma mērķu sasniegšanu un īstenošanas mehānismu attiecībā uz apstāšanās vai stāvēšanas noteikumu pārkāpumiem.Noteikumu projektā atšķirībā no iepriekš minētās kārtības, vispārīgāk noteikta vieta, kur piestiprināts lēmuma par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, eksemplārs, ievērojot transportlīdzekļu attīstības tendences un to, ka transportlīdzeklim var nebūt, ne priekšējā vējstikla, ne degvielas tvertnes.Noteikumu projekta 2.punktā ir noteikts lēmuma par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas veidi, lēmuma sagatavošana trīs eksemplāros, eksemplāra piestiprināšana pie transportlīdzekļa, eksemplāra nosūtīšana pie atbildības saucamajai personai, kā arī trešā eksemplāra glabāšana. Lēmuma eksemplāru, kuru jāpiestiprina pie transportlīdzekļa, piestiprina pie transportlīdzekļa redzamā vietā, kas ir viegli pamanāma, piemēram, transportlīdzekļa priekšējā vējstikla vadītāja pusē vai uz motocikla, tricikla vai kvadricikla degvielas tvertnes. Visiem lēmuma eksemplāriem ir vienāds juridisks spēks un lēmuma paziņošanas kārtība neietekmē to apstrīdēšanas vai pārsūdzēšanas kārtību. Noteikumu projekta 3.punkts, nosaka institūcijas, kas nodrošina lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanu šajos noteikumos noteiktajā kārtībā. Attiecībā uz lēmuma par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, otrā eksemplāra nosūtīšanu personai, kurai piemērots administratīvais sods par apstāšanās vai stāvēšanas noteikumu pārkāpumiem, atbilstoši Administratīvās atbildības likuma 81.panta pirmajai daļai ir paredzēts attiecināt vispārējo dokumentu paziņošanas kārtību. Papildus noteikumu projekta 4.punkts paredz, ka lēmuma par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, nosūtīšana var notikt arī elektroniski Ceļu satiksmes drošības direkcija elektroniskajā e-pakalpojumu sistēmā, ja persona šajā sistēmā ir reģistrējusies un piekritusi paziņojumu saņemšanai elektroniski.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Ceļu satiksmes drošības direkcija”, Valsts policija, pašvaldības un citas institūcijas, kuru amatpersonas ir tiesīgas veikt administratīvā pārkāpuma procesu lietās par transportlīdzekļu apstāšanās un stāvēšanas noteikumu ievērošanu. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz personām, kuras izdara apstāšanās vai stāvēšanas noteikumu pārkāpumus, transportlīdzekļu īpašniekiem (turētājiem, valdītājiem), ar kuru transportlīdzekļiem ir izdarīti minētie pārkāpumi, kā arī komersantiem, kas nodarbojas ar transportlīdzekļu tirdzniecību, un personām, kuras saņēmušas atļauju ārvalstīs reģistrēta transportlīdzekļa izmantošanai Latvijā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts saglabā līdzšinējo kārtību attiecībā uz administratīvā naudas soda piemērošanu par apstāšanās un stāvēšanas noteikumu neievērošanu, līdz ar to administratīvais slogs nemainās. Visām iesaistītajām institūcijām būs arī turpmāk jānodrošina uzdevumu izpilde atbilstoši savai kompetencei, pilnveidojot procesu. Datu uzglabāšana par izdarītajiem apstāšanās un stāvēšanas noteikumu pārkāpumiem tiek nodrošināta Transportlīdzekļu un to vadītāju valsts reģistrā.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām Noteikumu projekta saskaņošanas procesā ievietots Satiksmes ministrijas tīmekļa vietnē 2020.gada 14.februārī <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Par noteikumu projektu tika saņemts priekšlikums administratīvā pārkāpuma procesu par apstāšanās un stāvēšanas noteikumu pārkāpumiem nodot pašvaldības iestāžu vai ārpakalpojumu sniedzēju kompetencē. Kompetenci veikt administratīvā pārkāpuma procesu par apstāšanās un stāvēšanas noteikumu pārkāpumiem no 2020.gada 1.jūlija noteiks Ceļu satiksmes likums, ievērojot minēto, šis priekšlikums neattiecas uz Administratīvās atbildības likuma 162.panta trešajā daļā doto deleģējumu Ministru kabinetam noteikt lēmuma paziņošanas veidus un kārtību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, VAS “Ceļu satiksmes drošības direkcija”, Dabas aizsardzības pārvalde, Valsts vides dienests, pašvaldības un citas institūcijas, kuru amatpersonas ir tiesīgas veikt administratīvā pārkāpuma procesu lietās par transportlīdzekļu apstāšanās un stāvēšanas noteikumu ievērošanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minētās institūcijas līdzšinējo funkciju ietvaros. Projekta izpilde neietekmē projekta izstrādē iesaistītās institūcijas funkcijas un uzdevumus, institūcijai pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova